IP ทะยานไม่หยุด! พุ่งอีก 16% ทำออลไทม์ไฮต่อเนื่อง รับแผนธุรกิจเด่น-ลุ้นกำไรปี 63 โตดี
IP ทะยานไม่หยุด! พุ่งอีก 16% ทำออลไทม์ไฮต่อเนื่อง รับแผนธุรกิจเด่น-ลุ้นกำไรปี 63 โตดี
11 ก.พ. 2564

ผู้สื่อข่าวรายงานว่า บริษัท อินเตอร์ ฟาร์มา จำกัด (มหาชน)  หรือ IP ณ เวลา16.04 น. อยู่ที่ระดับ 23.50 บาท บวก 3.20 บาท หรือ 15.76% ด้วยมูลค่าซื้อขาย 103.85 ล้านบาท  ราคาหุ้นสูงสุดตั้งแต่เข้าตลาดฯเมื่อวันที่ 5 พ.ย.2562

คาดเก็งกำไรแผนธุรกิจเด่นและแนวโน้มกำไรปี 2563 โตสดใส เนื่องจากกำไรงวด 9 เดือนปี 2563 อยู่ที่ 49.25 ล้านบาท เพิ่มขึ้นจากช่วงเดียวกันของปีก่อนอยู่ที่ 30.77 ล้านบาท และสูงกว่ากำไรทั้งปี 2562 อยู่ที่ 43.47 ล้านบาท

โดยเมื่อวันที่ 9ก.พ.64 ที่ผ่านมาบริษัท อินเตอร์ ฟาร์มา จำกัด (มหาชน) หรือ IP แจ้งว่า ที่ประชุมคณะกรรมการบริษัท ครั้งที่ 1/2564 ได้มีมติอนุมัติให้บริษัทฯ เข้าทำรายการได้มาซึ่งทรัพย์สินโดยการซื้อที่ดินจำนวน 20 ไร่ โรงงานผลิตยาและเครื่องจักร และทะเบียนยาจำนวน 4 ตำรับ ตั้งอยู่ที่นิคมอุตสาหกรรมโรจนะ 2 จ.พระนครศรีอยุธยา มูลค่า 160 ล้านบาท จากบริษัท เทวา ฟาร์มา (ประเทศไทย) จำกัด โดยมีแหล่งเงินจากเงินทุนหมุนเวียนของบริษัท  ทั้งนี้เพื่อสนับสนุนกลยุทธ์การเติบโตของบริษัทฯในการขยายธุรกิจในประเทศและต่างประเทศ